หมุนรอบโลก
นิวเดลี (เอเอฟพี) &#8212; อัตราการเติบโตทางเศรษฐกิจของอินเดียในไตรมาส 3 ระหว่างเดือน ก.ค.&#8211;ก.ย.ปีนี้ ปรากฏว่าเริ่มชะลอตัวลงมาอยู่ที่ 5.3% จากเดิมที่ 5.5% ในไตรมาสก่อนหน้า อันเป็นผลจากการลงทุนที่ลดลง เนื่องจากเกิดความวิตกต่อปัญหาหนี้ในกลุ่มยูโรโซน ประกอบกับอัตราดอกเบี้ยในอินเดียปรับสูงขึ้นอย่างต่อเนื่อง กระนั้นก็ตาม นักวิเคราะห์มองว่าเศรษฐกิจอินเดียจะฟื้นตัวได้เร็วๆ นี้ เนื่องจากเริ่มเห็นสัญญาณของการเติบโตของแรงซื้อภายในประเทศ และรายได้ประชาชนที่มากขึ้น หลังจากที่รัฐบาลใช้นโยบายปฏิรูปในหลายภาคส่วน โดยเฉพาะภาคอุตสาหกรรมค้าปลีก
1 ธ.ค. 2555

นิวเดลี (เอเอฟพี) — อัตราการเติบโตทางเศรษฐกิจของอินเดียในไตรมาส 3 ระหว่างเดือน ก.ค.–ก.ย.ปีนี้ ปรากฏว่าเริ่มชะลอตัวลงมาอยู่ที่ 5.3% จากเดิมที่ 5.5% ในไตรมาสก่อนหน้า อันเป็นผลจากการลงทุนที่ลดลง เนื่องจากเกิดความวิตกต่อปัญหาหนี้ในกลุ่มยูโรโซน ประกอบกับอัตราดอกเบี้ยในอินเดียปรับสูงขึ้นอย่างต่อเนื่อง กระนั้นก็ตาม นักวิเคราะห์มองว่าเศรษฐกิจอินเดียจะฟื้นตัวได้เร็วๆ นี้ เนื่องจากเริ่มเห็นสัญญาณของการเติบโตของแรงซื้อภายในประเทศ และรายได้ประชาชนที่มากขึ้น หลังจากที่รัฐบาลใช้นโยบายปฏิรูปในหลายภาคส่วน โดยเฉพาะภาคอุตสาหกรรมค้าปลีก
ปักกิ่ง (เอเอฟพี) — ธนาคารโลก (เวิลด์แบงก์) เปิดเผยเมื่อวันที่ 30 พ.ย. ว่า จะเริ่มต้นโครงการศึกษาร่วมกับรัฐบาลกรุงปักกิ่งของจีนถึงภาวะการขยายตัวของเมืองในจีน ซึ่งทำให้เกิดปรากฏการณ์อพยพของแรงงานครั้งใหญ่ที่สุดของโลกยุคใหม่ทีเดียว ทั้งนี้ในช่วง 30 ปีที่ผ่านมา จีนได้เกิดการพัฒนาอย่างก้าวกระโดด ทำให้ประชากรมากกว่าครึ่งหนึ่งของทั้งหมดของประเทศ 1,400 ล้านคนนั้น โยกย้ายเข้าสู่เมือง ซึ่งการศึกษาดังกล่าวจะเป็นแบบอย่างสำคัญของการหาวิธีรับมือกับการอพยพของคนจำนวนมากเข้าสู่เมืองเช่นนี้ ทั้งนี้ จิมยองคิม ประธานเวิลด์แบงก์ กล่าวว่า การขยายตัวของเขตเมืองนั้น แม้ว่าจะทำให้เกิดการพัฒนาคุณภาพชีวิตในเมืองมากขึ้น แต่ก็จะนำปัญหาหลายประการมาด้วยเช่นกัน ไม่ว่าจะเป็นปัญหาสิ่งแวดล้อม ปัญหาความมั่นคงด้านอาหาร ตลอดจนปัญหาสาธารณสุขและการศึกษา